Betty Kuuskemaa

Betty Kuuskemaa (kodanikunimi Marie-Elisabett KuuskemaaPäring Rahvastikuregistrist; sünninimi Marie Elisabeth Jõggis; 28. jaanuar (16. jaanuar vkj) 1879 Hageri kihelkond, Harjumaa – 19. detsember 1966 Tallinn) oli eesti näitleja.

Sündis Mäeküla mõisa aidamehe peres. Hariduse sai Hageri kihelkonnakoolis ja Tallinna elementaarkoolis. Pärast kooli lõpetamist töötas lilleärides.

1897. aastal astus Estonia Seltsi laulukoori ja 1898. aastal hakkas asjaarmastajana mängima lavatükkides. 1906. aastal, kui pandi alus Estonia teatrile, algas ka Kuuskemaa tee kutselise näitlejana.

Põgenes 1944. aastal Rootsi, repatrieerus NSV Liidu poolt okupeeritud Eestisse 1946. aastal.

Estonia teatris töötanud Kuuskemaa on tänapäeval tuntud eeskätt koduperenaise Anna rolli järgi Eesti NSV esimeses mängufilmis "Elu tsitadellis" (1947).

Tunnustus
1947 Eesti NSV teeneline kunstnik

Isiklikku
Betty Kuuskemaa oli näitleja August Kuuskemaa abikaasa ja kunstiteadlase Jüri Kuuskemaa isapoolne vanaema.

 Viited 

 Välislingid 

Haud Tallinna Metsakalmistul

Kategooria:Eesti näitlejad
Kategooria:Eestlased Rootsis
Kategooria:Eesti Punase Risti teenetemärgi kavalerid
Kategooria:Eesti NSV teenelised kunstnikud
Kategooria:Metsakalmistule maetud
Kategooria:Sündinud 1879
Kategooria:Surnud 1966